Kaikissa asunnoissa on samat vakioratkaisut, minkä tarkoituksena on alentaa hintaa.

Helsingin ensimmäisten niin sanottujen Ikea-talojen rakentaminen on alkanut Siltamäessä. Edullisimmillaan kaksion voi saada 164 000 eurolla.

Boklok edustaa pienimittaista ja kohtuuhintaista kaupunkirakentamista. Konseptin ovat kehittäneet Skanska ja sisustusjätti Ikea. Esimerkiksi asuntojen keittiökalusteet ja kiinteät kalusteet toimittaa Ikea.